als_Latn dik_Latn sag_Latn
PRISHTINË (AA) – Presidenti i Republikës së Kosovës, Hashim Thaçi, priti sot në takim vëzhguesit nga Parlamenti Europian (PE) për zgjedhjet parlamentare në Kosovë, transmeton Anadolu Agency (AA).
Në një njoftim nga Presidenca thuhet se gjatë këtij takimi me vëzhguesit nga PE-ja për zgjedhjet në Kosovë, të kryesuar nga Igor Soltes, të cilët përfaqësonin të gjitha grupet parlamentare të PE-së, presidenti i Kosovës Hashim Thaçi ka biseduar për zgjedhjet e parakohshme parlamentare, të cilat do të mbahet të dielën më 11 qershor.
Me këtë rast Thaçi ka thënë se Kosova ka ndërtuar traditë të zgjedhjeve të lira, demokratike e fer dhe se pret që të njëjta të jenë edhe zgjedhjet e 11 qershorit.
Ai falënderoi kryesuesin Soltes që PE-ja ka dërguar një mision për vëzhgimin e zgjedhjeve. “Kështu do të konfirmohet standardi i lartë i zgjedhjeve në Kosovë”, potencoi Thaçi.
Kurse Soltes, duke theksuar rëndësinë e procesit të zgjedhjeve për Kosovën ka thënë se “Jemi këtu të ndihmojmë këtë proces të rëndësishëm”.
Së fundmi Thaçi u shpreh se “Çfarëdo të jetë rezultati i zgjedhjeve, Kosova do të ketë qeveri pro-europiane, pro-NATO dhe multi-etnike”.
als_Latn als_Latn als_Latn als_Latn als_Latn als_Latn